
תקנות חוק ביטוח בריאות ממלכתי (תיקון מס' 49), התש"ע-2010

 היו"ר חיים כץ:

שלום, אני פותח את ישיבת הוועדה. אנחנו עוברים להקראת סעיף-סעיף. נשאל אם יש הערות. הסתייגויות יהיו הרבה.  

אלקנה אפרתי:

קורא סעיף 1:

בחוק ביטוח בריאות ממלכתי, התשנ"ד-1994 (להלן – החוק העיקרי), בסעיף 2 – 

(1) אחרי ההגדרה "דמי ביטוח לאומי" יבוא:

" החזקה", "יחד עם אחרים" ו"שליטה" – כהגדרתם בחוק הפיקוח על שירותים פיננסיים (ביטוח), התשמ"א-1981.

(2) אחרי ההגדרה "חוק הביטוח הלאומי" יבוא:

"חוק החברות" – חוק החברות, התשנ"ט-1999

(3) אחרי ההגדרה "מועצת הבריאות" יבוא:

"נושא משרה" – כהגדרתו בחוק החברות".

(4) אחרי ההגדרה "סל שירותי הבריאות" יבוא:

"צד קשור" לקופה – כל אחד מאלה:

(1) מי שמחזיק ב-10% או יותר מאמצעי השליטה בקופה או מי שהקופה מחזיקה ב-20% או יותר מאמצעי השליטה בו. 

(2) מי שרשאי למנות, במישרין או בעקיפין, את המנהל הכללי של הקופה.
(3) מי שמכהן כנושא משרה בקופה.
(4) תאגיד שהחברות בו מותנית בחברות בקופה. 
(5) מי שאחד מהמנויים בפסקאות (1) עד (4) מחזיק ב-20% או יותר מאמצעי השליטה בו או שולט בו. "קופת חולים ייעודית" – חברה שהוכרה לפי סעיף 32א(א).
(6) בהגדרה "קופת חולים", במקום "סעיפים 24 ו-25" יבוא "סעיפים 24 או 32א". 
 היו"ר חיים כץ:

הסכמנו עם משרד הבריאות למחוק את הנוסח של "קופת חולים ייעודית", ולומר: "תאגיד ייעודי לטיפולי שיניים, שלא למטרות רווח". 

אילן גילאון:


יש לנו הסתייגות על כל סעיף וסעיף. 

  היו"ר חיים כץ:

אני מכריז על 5 דקות הפסקה. 

ה פ ס ק ה

 היו"ר חיים כץ:
אני מחדש את הדיון בהצעת החוק. כנראה ויהיו שינויים בהגדרות של קופות החולים. המטרה שלנו היא לומר: תאגיד ייעודי לביטוח ממלכתי לטיפולי שיניים, שלא למטרות רווח. אנחנו לא דנים בזה, כי זה מצריך הרבה שינויי נוסח ברישום החוק. הייתי רוצה לעבור לשני סעיפים מהותיים, ולראות מה אנחנו עושים בעקבות בעיות שהעלתה מחלקת מחקר ומידע. אנחנו נעבור לסעיף 3. אנחנו עוברים לעניינים מהותיים – לגבי ילדים בטיפול מיוחד, שנמצאים במוסדות, אנחנו רוצים לראות איך ירשמו אותם ומי ירשום אותם.  

אילן גילאון:


ההצעה שלנו היא שהסעיף יימחק. 

אלקנה אפרתי:

קורא סעיף 3: בסעיף 4 לחוק העיקרי, אחרי סעיף קטן (א) יבוא:

"(א1) על אף האמור בסעיף קטן (א) – 

(1) ניתן להירשם בקופת חולים ייעודית נוסף על החברות בקופת חולים שאינה ייעודית. 

(2) ניתן לרשום ילד בקופת חולים ייעודית, אף אם הורהו איננו רשום בה."

 היו"ר חיים כץ:

אין "קופת חולים". במקום זה תירשם הגדרה חדשה. 

שלי יחימוביץ: 


מה יהיה כתוב?

 היו"ר חיים כץ:

מחלקת מחקר ומידע העלתה בעיה של רישום ילדים בסיכון, שנמצאים במוסדות סגורים. מי רושם אותם?

שלי יחימוביץ: 

אבל למה צריכה להופיע הגדרה חדשה בסעיף הזה כדי לפתור את הבעיה הזו?

 היו"ר חיים כץ:
ההגדרה הזו לא תהיה קיימת בחוק. 

אורלי לוי-אבקסיס:

זה בעצם טיפול בהצעת חוק שהיתה לי, לעשות הסדר חדש בנושא הזה. 

 היו"ר חיים כץ:
מאחר ואני רואה שהא בהא תלייה, אז נציגי האוצר, משרד הבריאות ועורכי הדין של הוועדה יישבו על ניסוחו של החוק, כאשר המטרה של כולנו היא מניעת הקמתה של קופת חולים חמישית, ויצירת מלכ"ר או תאגיד שיתעסק בטיפולי שיניים שלא למטרות רווח. אני מקווה שהם יכתבו את זה כמה שיותר מהר, כדי שנוכל לבוא עם זה לוועדה. עד אז, הישיבה נעולה. תודה רבה, 
הישיבה נעולה. 

